Comu puee vese poles riestres d ´escritores qu´enriba diemos, a partir de la década de los 40 dase un profundu amatagamientu del asturianu y de la cultura asturiana en xeneral -enxertamos ehí la lliteratura. Los  rasgos principales d´esi amatagamientu : un menor cultivu lliterariu, una grave perda de prestixu social (l´asturianu y tola cultura asturiana, dende la gaita a la sidre, pasen a ser vistos comu de segunda fila o aldeanos), col so consiguiente arrequexamientu, y un usu lliterariu sólo casi pa tratamientos cómicos o temes pseudocostumistes. Les causes d´ello nun son sólo les de la dictadura, sinón un complexu enxareyamientu, del cualu podemos separtar y destacar los siguientes filos: la represión na escuela  del asturianu y lo asturiano; la burlla social de lo asturiano (talantao comu aldeano); l áusencia del asturianu de la escuela y , dempués, de los medios de comunicación; la utilización del asturianu pa temes cada vegada más ruraliegos, cómicos y pseudocostumistes, etc. Tou ello fue provocando autoodiu y vergoña en grandes faces la poblacióna asturiana qu ´identificaben la cultura asturiana col pasaú, la miseria y l ´atrasu, y ,darréu, colo refugable.